הנדון: **התייחסות לדמ"צ מפורט – אתר חדש**

**כללי**

* הדמץ מאוד מפורט וכתוב טוב .
* ממליץ לחלק את המסמך אחרת, לפי מודולים המחולקים בצורה ברורה – ממשקים, מערכת מנהלן, אתר למתגייס, מודול דוחות, מודול שאלונים, ... .
* במסגרת ה-SOW שתוציאו אני מציע להתייחס לאבני הבניין עליהן דיברנו, אפילו לצייר ב-HL את הארכ' המצופה של המערכת בחלוקה למערכת הליבה (ספק המידע), תשתיות פיזיות, תשתיות שרת ושכבת התצוגה.
* שמירה על מודולוריות נכונה וחלוקה לשכבות = **עקיבות** בין מסמך הדרישות לאפיון, לפיתוח ולבדיקות, **תמחור** ברור יותר לך כמשתמש עסקי, **Reusability** במודול כזה או אחר לטובת המשך הפרויקט / פרויקטים נוספים, ועוד סיבות רבות וטובות.
* פיתוח הצד של האתר (שכבת התצוגה) מתחילה מקונספט עסקי המלווה בסקיצות
* זהמתארות את מבנה המסכים, הרכיבים שבהם ומיקומם . שלב זה נקרא UX (User Experience) או Wireframes. יש להגדיר מי יבצע את השלב הזה מול החברה.
* כמה שינויים צפוי לעבור האתר? האם כל האתר צריך להיות דינאמי ? רק חלקים דפים בו? אולי רק מיקומים ספציפיים כדוגמת באנרים ? לפי שאלה זו יש להחליט מה רמת ניהול התוכן הנדרשת לכם באמת. יותר תוכן דינאמי = סיבוכיות גבוהה יותר = עלויות
* אין התייחסות להתאמה לדפדפנים, רזולוציות, גדלי מסך (פלטפורמות), כגון טאבלט או מכשירים ניידים. נהוג להגדיר הן דפדפנים שייתמכו במסגרת הדרישות, והן רזולוציות נתמכות.
* לא ראיתי התייחסות לעניני חומרה. מניח שליחידת המחשוב יש דרישות בנושא זה.
* כנ"ל לגבי נושאי אבטחת מידע (אמ"מ/במ"מ).
* יש הרבה התייחסות לאפליקציה. בין אם הודעות בדחיפה, התראות וכו' אך לא צוין בפירוש בשום מקום האם באמת נדרשת אפליקציה. המדרג עליו דיברנו הוא כדלקמן, לכל אפשרות יתרונות וחסרונות כפי שציינתי בפגישה:
(א) אתר מותאם ל-3 רזולוציות, 2 למחשבים ו-1 לטבאלטים.
(ב) אתר מותאם עד לרמת המובייל, ב-4-5 רזולוציות, 2 למחשבים, 1 לטאבלטים, 1-2 למכשירים ניידים קטנים/גדולים.
(ג) האופציה ההיברידית - אתר מותאם (ב) העטוף באמצעות אפליקציה ומאפשר את הטוב משני העולמות בתוספת פיתוח ייעודי ל iOS ו Android (ומה לגבי האחרים?)
(ד) אפליקציה אוטונומית (StandAlone) – חוויית שימוש מותאמת למכשירים ניידים ללא שימוש ברכיבי האתר.
* במסמך יש המון חזרות על נושא טעינת נתונים CSV וכו׳. יש לדון בנושא מ-2 בחינות: האם באמת נדרשת רמה כזו של דינאמיות של טעינת נתונים על ידי משתמש עסקי (במידה וכן זה מצביע על בעיה בתהליך טעינת הנתונים הממוכן) ? האם אין דרכים מתקדמות יותר לביצוע הטעינה בדרך שיותר חפה מטעויות (CSV הוא קובץ טקסטואלי פתוח לטעויות) ?
* נושא הממשקים – "אבן נגף". דיברנו על כך רבות. בעידן הנוכחי עבודה בהפרשים של 6 שעות אינה רלוונטית עבור ספק המידע (מערכת הליבה). יש דרכים לפתור כל בעית אמ"מ שעלולה לצוץ בדרך. בכל מקרה, יש לוודא כי שאר אבני הבניין במערכת, דהיינו תשתיות השרת ושכבת התצוגה לא מודעות כלל לסוג מערכת הליבה שעובדת מולם.

**סביבות**

סביבת טסט - איך תבוצע העתקת הנתונים מסביבת הייצור ?

יש להקים מספר סביבות :

סביבת ייצור (Prod) – נגישה אך ורק למשתמשי הקצה, ולמנהלן באמצעות הממשק הייעודי. בסביבה זו לא יבוצעו תרגילים, ולא הדמיות, ולא עבודה בכאילו.

סביבת קדם ייצור (Pre Prod) – סביבה תואמת ייצור, כאשר ניתן להגיע בה לרמה של עדכון יומי של כל נתוני הייצור לסביבה זו. בסביבה זו ניתן לתרגל, לדמות, ולחקור בעיות. כל רכיבי התוכנה בסביבה זו זהים לחלוטין לסביבת הייצור, רק מסד הנתונים ניתן למשחק.

סביבת ניסוי (Test) – הסביבה שבה מבצעים בדיקות מסירה/קבלה ובוחנים שינויים. הנתונים בה הם נתוני ייצור, ייתכן להעתיק אליה נתונים מסביבה גבוהה יותר אחת לתקופה לפי בחירה.

סביבת פיתוח (Dev) – סביבה ייעודית לטובת הפיתוח, שינויי רכיבי התוכנה וכו'. לסביבה זו אין גישה למשתמש העסקי.

**מאפיינים כלליים**

* חוק הנגישות - קיים תקן בנושא, גם תקן ישראלי וגם תקן בינלאומי. יש לציין במסמך את התקן הנדרש ואת רמת הנגישות הנדרשת, ומאחר ומדובר באתר ציבורי מחויבים גם לאישור. העמותה המורשית לאשר בנושא זה היא עמותת "נגישות ישראל".
* קיימת חברה שמבצעת "סקר נגישות" מטעם העמותה, יש ליצור עמם קשר ולקבל חותמת "כשרות" על כל אתר חדש (חל על כל אתר חדש החל מ-10/2015 לפי חוק)
* יש איזשהו בלבול במסמך בנוגע למושג נגישות. פעם מדובר על נגישות לבעלי מוגבלויות, ופעם על נגישות לגולש. בעולם המקצועי אלה מופרדים ל"שימושיות (Usability)" ו"נגישות
* דרישה לסרטון, האם הכוונה לקטעי וידאו? אם כן, יש לוודא כי יש מקום אחסון מתאים, פנימי או בענן ולציין זאת ב-SOW.

**תשתיות מנהלן**

* במילה אחת - מפלצת. למעשה זה יחייב בניה של עורך תוכן עצמאי לצרכים המדוברים. אני לא מכיר מוצר שייתן מענה לכל הדרישות OOTB.
* ניתן להסתפק בעורך תוכן אמיתי למיקומים מוגדרים מראש ואת השאר לממש באמצעות פיתוח.
* האם הקוביות מחליפות למעשה דפים, או שמדובר ב Place Holders מוכנים מראש שפזורים באתר ורק בהם יכול המנהלן לשחק ?
* משמעות הדרישה לחלוקת הנושא למנהלי תוכן נוספים היא בנית מנגנון הרשאות לטובת הנושא.

**מנגנון דיוור**

לא חלק אינטגרלי מהאתר. יש למקמו נכון מבחינת מודולים .

**חוקה**

האם מדובר במנגנון הרשאות חכם ? (בפגישה דנו בנושא ונראה שכן)

**חיפוש**

יש מנועים בשוק שעושים את זה (יכול לספק המלצות)

**זימונים**

הממשקים כאן קריטיים, יש לפתור את בעיית האונליין בצורה מיטבית.

**שאלונים**

דורש ריכוז של הנושא, והקמת מאגר ייעודי באתר.

**סטטיסטיקות, דוחות**

יש עוד סטטיסטיקות רבות שניתן להוציא, למשל זמן מילוי שאלון, שהייה באתר וכו׳.

**פורומים**

עולם ומלואו, אבל יש מערכות לנושא. קחו מוצר מדף ואל תבצעו בו התאמות.